Virallinen lehti nro C 269 , 16/10/1995 s. 0176



B4-1134/95 Päätöslauselma Portugalin metsäpaloista Euroopan parlamentti, joka A. ottaa huomioon aikaisemmat EU:n eteläisten osien metsäpaloja koskevat päätöslauselmansa, B. katsoo, ettei parlamentti ole saanut vastausta useisiin komissiolle osoitettuihin pyyntöihin laatia kertomus vuosien 1992, 1993 ja 1994 metsäpalojen aikaansaamasta tilanteesta, C. katsoo, että tällaisia tietoja sekä jäsenvaltioissa ja yhteisön tasolla toteutettuja toimenpiteitä, mukaan lukien tekniset, hallintoon ja opetukseen liittyvät toimenpiteet sekä siviili- ja rikosoikeuden mukaiset toimenpiteet, koskevan luettelon puute on vaikeuttanut maailmanlaajuisen strategian käyttöönottoa yhteisön metsien suojelemiseksi ja tukemiseksi, D. katsoo, että tulipalojen tuhoamien alueiden ala on huomattavasti suurempi kuin vuosittain istutettava ala, E. katsoo, että yhteisön politiikka on rajoittunut satunnaisiin ja harvinaisiin hätäavustuksiin pahiten kärsineiden alueiden vahinkojen korjaamiseksi, mikä on tärkeää, mutta joka myös paljastaa yleisen ennaltaestävän politiikan ja tehokkaiden toimintakeinojen ja -välineiden puutteen, F. katsoo, että yhteinen maatalouspolitiikka on osittain vastuussa tästä tilanteesta, koska se kannustaa paketoidun maatalousmaan metsittämiseen ja näin ollen eri alueiden väestön lisääntyvään vähenemiseen, G. ottaa huomioon metsänhoidon merkityksen tiettyjen alueiden taloudelle ja satojen tuhansien pienten metsänomistajien toiminnalle, H. katsoo, että tänä kesänä kaikkialla Portugalin alueella syttyneet yli 32 000 tulipaloa (joista monien alkuperä oli rikollinen), jotka tuhosivat 82 000 hehtaaria metsää, mukaan lukien luonnonpuistoja ja suojelualueita, ja jotka aiheuttivat kuolemaa ja hävitystä asutetuilla alueilla ja muuta toistaiseksi arvioimatonta tuhoa, kuten taloudellisia tuhoja, ympäristövahinkoja, maaperän eroosiota ja aavikoitumista, joka on yhteydessä tällä hetkellä vallitsevaan kuivuuteen, I. katsoo, että vuosien 1991 ja 1993 välisenä aikana tulipaloissa tuhoutuneista 226 000 hehtaarista vain 67 000 hehtaaria on istutettu uudelleen, J. katsoo, että hallituksen laiminlyönnit ennalta ehkäisemisen (puutteelliset voimavarat, olemassa olevien voimavarojen huononeminen, ainoastaan 900 metsänvartijaa noin 3 miljoonalle hehtaarille jne.), metsänhoidon suunnittelun ja järjestämisen aloilla yhdessä perustavan metsänhoitoa koskevan lainsäädännön puuttumisen kanssa, on osittain vastuussa noin 85 000 vuoden 1992 jälkeen rekisteröidystä metsäpalosta, K. ottaa huomioon rakentamiseen liittyvän keinottelun aikaansaamat paineet ja suunnitelman kyseisten alueiden istuttamisesta eukalyptuspuilla, Euroopan parlamentti, joka 1. Pahoittelee ihmishenkien menetyksiä, esittää surunvalittelunsa uhrien omaisille ja myötätuntonsa uhreille sekä palomiehille heidän väsymättömistä ponnisteluistaan; 2. Pyytää komissiota tarjoamaan taloudellista apua Portugalin eniten kärsineille alueille, joista osaa on kohdannut todellisia suuronnettomuuksia, antamalla etusija tuhoutuneiden alueiden uudelleen istuttamiseksi endogeenisilla lajeilla; 3. Toistaa aikaisemmat kantansa metsäpaloista, niiden syistä ja tämän taloudellisen, yhteiskunnallisen ja ympäristöön kohdistuvan vitsauksen vastaisen taistelun olennaisiksi katsomistaan toimenpiteistä; 4. Vaatii, että komissio toimittaa parlamentille tämän vuoden loppuun mennessä selvityksen viime vuosien metsäpalojen aiheuttamasta tilanteesta ja kansallisella ja yhteisön tasolla toteutetuista toimenpiteistä sekä ehdotuksen maailmanlaajuiseksi strategiaksi yhteisön metsien suojelemiseksi; 5. Pyytää komissiota sisällyttämään yhteisön metsänhoitorahaston perustamisen toteutettaviin toimenpiteisiin; 6. Kehottaa puhemiestään välittämään tämän päätöslauselman komissiolle, neuvostolle sekä Portugalin hallitukselle, parlamentille, palolaitokselle ja paikallisviranomaisten yhteisölle.